Botuliniumtoksin A er et bakterielt protein som forekommer naturlig. I kosmetisk øyemed benyttes botuliniumtoksin A til å glatte ut rynker. Azzalure er navnet på et av de kosmetisk godkjente legemidlene som benyttes i denne sammenheng. Azzalure administreres av Galderma (samme leverandør som produserer Restylane).
Vi benytter primært Azzalure da studier og vår egen kliniske erfaring viser at produktet gir raskere effekt, lengre varighet, gjør mindre vondt ved injeksjon, samt også gir et mer naturlig resultat.
Små doser av dette stoffet injiseres rett under huden med en tynn nål, i muskelen som behandles for å redusere rynkene. Det blokkerer nerveimpulsen spesifikt, slik at musklene som er ansvarlige for sammentrekningene som forårsaker rynkene, slapper av. Andre nervefunksjoner, som berøringssansen i huden, påvirkes ikke. Botuliniumtoksin glatter effektivt ut dype furer og rynker, og forebygger også dannelsen av nye rynker. Behandlingen er enkel, rask, effektiv og smertefri.